CELEX: C2005/115/55
Language: sl
Date: 2005-05-14 00:00:00
Title: Zadeva T -108/05: Tožba Suzy Frederic-Leemans proti Evropskemu ekonomsko-socialnemu odboru, vložena dne 22. februarja 2005

14.5.2005   
            
            
               SL
            
            
               Uradni list Evropske unije
            
            
               C 115/30
            
         Tožba Suzy Frederic-Leemans proti Evropskemu ekonomsko-socialnemu odboru, vložena dne 22. februarja 2005
   (Zadeva T -108/05)
   (2005/C 115/55)
   Jezik postopka: francoščina
   Suzy Frederic-Leemans, stanujoča v Lahasu (Francija), ki jo zastopajo Georges Vandersanden, Laure Levi in Aurore Finchelstein, avocats, je dne 22. februarja 2005 na Sodišče prve stopnje Evropskih skupnosti vložila tožbo proti Evropskemu ekonomsko-socialnemu odboru.
   Tožeča stranka Sodišču prve stopnje predlaga, naj:
   
               1.
            
            
               razglasi za ničen obračun pokojnine tožeče stranke za maj 2004 z učinkom uporabe korekcijskega koeficienta na ravni glavnega mesta države njenega prebivališča ali vsaj korekcijskega koeficienta, ki je na ustrezen način odraz razlik v življenjskih stroških v kraju, kjer bodo tožeči stranki stroški nastali in ki torej ustreza načelu enakovrednosti,
            
         
               2.
            
            
               Evropskemu ekonomsko-socialnemu odboru naloži plačilo stroškov v celoti.
            
         Tožbeni razlogi in bistvene trditve
   Tožbeni razlogi in trditve, navedeni v tej zadevi, so podobni tistim, ki so navedeni v zadevi T-35/05, Elisabeth Agne-Dapper in drugi proti Komisiji.